Author: Dvoranova
Last saved by: Peter
Company: Urad vlady SR

ÚRAD  VLÁDY
SLOVENSKEJ  REPUBLIKY
     sekcia vládnej legislatívy

									     Na rokovanie vlády SR
									     28. marca 2001
									     K materiálu č. 550/2001
									     K bodu č. 1

S T A N O V I S K O
k návrhu zákona o regulácii v sieťových odvetviach a o zmene a doplnení niektorých zákonov - nové znenie (DODATOK č. 3)
________________________________________________________________

I
	Návrh zákona o regulácii v sieťových odvetviach a o zmene a doplnení niektorých zákonov v novom znení (DODATOK č. 3) predložil na rokovanie vlády minister hospodárstva SR Ľ. Harach.

II
1. Účelom pripravovaného zákona je zriadiť Úrad pre reguláciu sieťových od-vetví ako orgán štátnej správy, upraviť predmet a podmienky štátnej regulá-cie, ako aj sankcie za porušovanie povinností vyplývajúcich z tohto zákona a osobitných predpisov.
Predmetom štátnej regulácie je predovšetkým vydávanie povolení na vykonávanie regulovaných činností, regulácia cien, schvaľovanie obchodných podmienok, rozhodovanie o prístupe regulovaných subjektov do sietí, vyko-návanie dohľadu nad regulovanými činnosťami, ukladanie pokút. 
Za sieťové odvetvia (predtým „prirodzené monopoly“), ktoré budú podliehať štátnej regulácii Úradu pre reguláciu sieťových odvetví, sa pova-žuje energetika (výroba, výkup a rozvod elektriny, plynu a tepla, tranzit elek-triny a plynu).
Navrhované riešenie si vyžaduje presunúť regulačnú pôsobnosť z Mi-nisterstva hospodárstva SR a Ministerstva financií SR na novozriadený úrad; legislatívne sa to zrealizuje vydaním citovaného nového zákona a novelizá-ciou zákona č. 70/1998 Z.z. o energetike a zákona NR SR č. 18/1996 Z.z. o cenách. 

2. Legislatívna rada vlády SR prerokovala návrh zákona 28. novembra 2000 a 19. decembra 2000. Pripomienky a závery legislatívnej rady sú v predlo-ženom návrhu zákona zapracované so zmenou § 9 ods. 7 o odmeňovaní čle-nov regulačnej rady (základná odmena sa navrhuje zvýšiť na šesťnásobok me-sačnej mzdy pracovníka národného hospodárstva; v pôvodnom návrhu zákona sa predpokladal trojnásobok tejto mesačnej mzdy).

III
Sekcia vládnej legislatívy Úradu vlády SR odporúča vláde  s c h v á l i ť  predložený návrh zákona o regulácii v sieťových odvetviach a o zmene a dopl-není niektorých zákonov ešte s týmito úpravami:
K čl. I
	V § 17 ods. 2 písm. g) označenie „§ 12“ nahradiť označením „§ 11“; obdobne v § 20 ods. 4.
V § 20 ods. 6 v tretej vete vypustiť slovo „úrad“.

K čl. II
V bode 10 začiatok ustanovenia § 9 ods. 19 upraviť takto:
„(19) Všeobecne záväzný právny predpis, ktorý vydá Ministerstvo hospo-dárstva Slovenskej republiky (ďalej len „ministerstvo hospodárstva“), určí naj-menší objem...“.

Bratislava 26. marca 2001
Vypracoval: A. Mathia

								      Štefan  G r m a n
								       generálny riaditeľ
								sekcie vládnej legislatívy